ડીયર સલમાન, સોહેલ અને અરબાઝ તમારા વર્તનથી આખી દુનિયા ક્યાં અજાણી છે. વળી તમે મીડિયા વાળાને ખોટા સાબિત કરો છો તો ફિલ્મ પ્રમોશન માટે મીડિયાનો ઉપયોગ શું કામ કરો છો? મીડિયાની મદદ વગર સ્વબળે કેમ ફિલ્મને બોક્સ ઓફીસ ઉપર લઇ જાઓ. જો મીડિયાને સવાલ પૂછવાની સ્વતંત્રતા ના હોય ? તો ફિલ્મ પ્રમોશનમાં પણ મીડિયાનો ઉપયોગ કરવાનું ટાળવું જોઈએ. સલમાનને મુંબઈ અને જોધપુર હાઈકોર્ટ તરફથી કારાવાસની સજા ફટકારવામાં આવી, ત્યારે ખાન બ્રધર્સ મીડિયાની સામે હાથ જોડી કેમ ઉભા રહી ગયા હતા? સલમાન બીઈગ હ્યુમન એન.જી.ઓ ચલાવે કે ધર્માદાના કાર્યો કરે પણ એની હરકતો જો નહિ સુધારે તો કુદરત માફ નહિ કરે. કારણ જયારે તમે ફિલ્મ સ્ટાર બની જનતાનું પ્રતિનિધિત્વ કરો, ત્યારે ઠાવકાઈ રાખી અને બીજાને સન્માન આપતા નહિ શીખો, તો યાદ રાખો કે દર શુક્રવારે અહી સિતારા બદલાય છે. સલ્લુના કિસ્સામાં એટલું જ કહેવાય કે, "સો ચૂહે ખાકર બિલ્લી હજ કો ચલી" માય ડીયર સલ્લુ બીઈગ હ્યુમન કમ દેખાડાવીર સલમાને પોતાનું આત્મ નિરીક્ષણ કરવાની જરૂર વર્તાય છે. સલમાનને પ્રશંષાની સ્તુતિ કરતા ચાપલૂસ ટોળાથી, દુર આયનો દેખાડતા હિતેચ્છુઓની વધુ જરૂર છે.